[{"text_idx": "#000014", "text": "Prifysgol Bangor yn cynorthwyo llywodraeth Ynys Manaw i ddeall pysgodfeydd sy'n hanfodol i\u2019r economi"}, {"text_idx": "#000015", "text": "Cregyn y frenhines ar wely'r mo\u0302r.Bydd gwaith syn arwain at well dealltwriaeth o bysgodfeydd pwysig oddi ar Ynys Manaw yn parhau wedi i Lywodraeth yr ynys ail-benodi Prifysgol Bangor i ddarparu cyngor gwyddonol arbenigol i Adran Llywodraeth Amgylchedd, Bwyd ac Amaeth Ynys Manaw (DEFA)."}, {"text_idx": "#000016", "text": "Mae pysgodfeydd mo\u0302r yn creu \u00a312 miliwn y flwyddyn i economi'r ynys, ac mae'r cynnyrch yn cael ei allforio i bob cwr o'r byd."}, {"text_idx": "#000018", "text": "Yn o\u0302l llywodraeth Ynys Manaw, mae'r cyngor gwyddonol a ddarperir gan Brifysgol Bangor yn arwain at well ddealltwriaeth o bysgodfeydd mo\u0302r. Dywedodd Karen McHarg, Cyfarwyddwr Pysgodfeydd DEFA, mai gwyddonwyr Bangor sy'n cynnal yr asesiad stoc manwl o gregyn y frenhines ac yn casglu data am yr holl brif rywogaethau masnachol, yn cynnwys cregyn bylchog, crancod a chimychiaid."}, {"text_idx": "#000020", "text": "Dywedodd Karen: Mae dau o wyddonwyr Bangor wedi'u lleoli yn DEFA, yn cydweithio'n agos gyda'r swyddogion a'r gymuned bysgota, ac mae hyn wedi gweithio'n dda i integreiddio perthynas waith gwyddoniaeth, y Llywodraeth a diwydiant."}, {"text_idx": "#000021", "text": "'Y blaenoriaethau yw parhau a\u0302'r gwaith o asesu'r stoc o gregyn y frenhines, datblygu asesiad stoc o gregyn y brenin a gweithio gyda'r diwydiant ar boblogaethau lleol crancod, cimychiaid a gwichiaid moch.'"}, {"text_idx": "#000024", "text": "'Mae\u2019n hollbwysig wrth i ni reoli\u2019n pysgodfeydd i\u2019r dyfodol, bod pawb, gwyddonwyr a diwydiant fel ei gilydd yn rhan o\u2019r broses. Nid yw Ynys Manaw yn derbyn cyllid Undeb Ewropeaidd, yn wahanol i wledydd eraill cyfagos. Er hyn rydym yn benderfynol o wneud cynnydd a rheoli pysgodfeydd cynaliadwy i\u2019r dyfodol.\u201d"}, {"text_idx": "#000026", "text": "\"Rydym yn canolbwyntio'n gadarn ar weithio gyda'r diwydiant pysgodfeydd a chyrff cynrychioliadol. Mae ein dull cyfranogol o weithio'n anelu at gynnwys ac ystyried anghenion yr holl rhanddeiliaid yn ogystal a\u0302 gofynion amgylcheddol, i sicrhau cynllun cynaliadwy sy'n dderbyniol i bawb. Rydym wrth ein bodd y bydd y gwaith hwn gyda chydweithwyr yn Ynys Manaw yn parhau.\""}]